CELEX: 32011D0418
Language: lv
Date: 2011-07-14 00:00:00
Title: 2011/418/ES: Komisijas Īstenošanas lēmums ( 2011. gada 14. jūlijs ), ar kuru groza Lēmumu 2005/7/EK, ar ko apstiprina metodi cūku liemeņu klasificēšanai Kiprā (izziņots ar dokumenta numuru C(2011) 4996)

16.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 187/29
            
         KOMISIJAS ĪSTENOŠANAS LĒMUMS
   (2011. gada 14. jūlijs),
   ar kuru groza Lēmumu 2005/7/EK, ar ko apstiprina metodi cūku liemeņu klasificēšanai Kiprā
   (izziņots ar dokumenta numuru C(2011) 4996)
   (Autentisks ir tikai teksts grieķu valodā)
   (2011/418/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar tās 4. pantu,
   tā kā:
   
               (1)
            
            
               Ar Komisijas Lēmumu 2005/7/EK (2) tika apstiprināta vienas metodes izmantošana cūku liemeņu klasificēšanai Kiprā.
            
         
               (2)
            
            
               Metodē izmantotā formula pēc gandrīz piecus gadus ilgas lietošanas kopš apstiprinājuma saņemšanas ir jāatjaunina, tāpēc Kipra ir nolēmusi veikt jaunus izmēģinājumus ar diviem instrumentiem – HGP-4 un Ultra FOM 300.
            
         
               (3)
            
            
               Kipra ir lūgusi Komisiju apstiprināt tās formulas aizstāšanu, kuru izmanto cūku liemeņu klasifikācijai paredzētajā metodē Hennessy Grading Probe (HGP 4), kā arī apstiprināt vienu jaunu neinvazīvu modernu metodi Ultra FOM 300 cūku liemeņu klasifikācijai tās teritorijā, un protokolā, kas minēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), ir sīki aprakstījusi sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu muskuļaudu procentuālo daudzumu.
            
         
               (4)
            
            
               Pārbaudot šo lūgumu, tika secināts, ka ir izpildīti minēto klasifikācijas metožu apstiprināšanas nosacījumi. Tāpēc šīs klasifikācijas metodes Kiprā ir jāapstiprina.
            
         
               (5)
            
            
               Tāpēc attiecīgi jāgroza Lēmums 2005/7/EK.
            
         
               (6)
            
            
               Aparātu vai klasifikācijas metožu izmaiņas nav atļautas, ja vien tās nav skaidri apstiprinātas ar Komisijas lēmumu.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/7/EK groza šādi:
   
               1)
            
            
               lēmuma 1. pantu aizstāj ar šādu:
               “1. pants
               Klasificējot cūku liemeņus Kiprā saskaņā ar Padomes Regulas (EK) Nr. 1234/2007 (4) V pielikuma B nodaļas IV iedaļas 1. punktu, ir atļauts izmantot šādas metodes:
               
                           —
                        
                        
                           
                              Hennessy Grading Probe (HGP 4) aparātu un ar to saistītās novērtēšanas metodes, kuru sīks apraksts sniegts pielikuma I daļā,
                        
                     
                           —
                        
                        
                           
                              UltraFom 300 aparātu un ar to saistītās novērtējuma metodes, kuru apraksts sniegts pielikuma II daļā.
                        
                     Attiecībā uz aparātu Ultra FOM 300, kas minēts pirmās daļas otrajā ievilkumā, pēc mērījumu procedūras pabeigšanas ir jābūt iespējai konstatēt uz liemeņa, ka aparāts ir noteicis X1 un X2 mērījuma vērtības mērījuma vietā, kas noteikta pielikuma II daļas 3. punktā. Mērījuma vietas atbilstošs marķējums jāveic mērījumu procedūras laikā.
            
         
               2)
            
            
               pielikumu aizstāj ar šā lēmuma pielikumu.
            
         2. pants
   Šo lēmumu piemēro no 2011. gada 5. septembra.
   3. pants
   Šis lēmums ir adresēts Kipras Republikai.
   
      Briselē, 2011. gada 14. jūlijā
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 2, 5.1.2005., 19. lpp.
   
      (3)  OV L 337, 16.12.2008., 3. lpp.
   
      (4)  OV L 299, 16.11.2007., 1. lpp.”;
   
      PIELIKUMS
      
         
            “PIELIKUMS
            
               METODES CŪKU LIEMEŅU KLASIFICĒŠANAI KIPRĀ
            
            I   DAĻA
            
               Hennessy Grading Probe (HPG 4)
            
            
                        1.
                     
                     
                        Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Hennessy Grading Probe (HGP 4)”.
                     
                  
                        2.
                     
                     
                        Aparāts ir aprīkots ar zondi, kuras diametrs ir 5,95 milimetri (un 6,3 milimetri pie asmeņa zondes augšgalā), kas satur fotodiodi (LYU 260-EO tipa Siemens LED) un 58 MR tipa fotodetektoru, ar darbības zonu no 0 līdz 120 milimetriem. Mērījumu rezultātus ar HGP 4 vai tam pievienoto datoru izsaka aprēķinātajā muskuļaudu saturā.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        
                           
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    X1
                                    
                                 
                                 
                                    =
                                 
                                 
                                    muguras tauku slāņa biezums (ieskaitot ādu) milimetros, ko mēra 6 centimetrus no sadalīta liemeņa viduslīnijas starp trešo un ceturto ribu no beigām,
                                 
                              
                                    X2
                                    
                                 
                                 
                                    =
                                 
                                 
                                    muguras muskuļu biezums, ko mēra tajā pašā laikā un vietā kā X1 (milimetros).
                                 
                              Šo formulu piemēro liemeņiem, kuru svars ir no 55 līdz 120 kilogramiem.
                     
                  II   DAĻA
            
               Ultra FOM 300
            
            
                        1.
                     
                     
                        Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Ultra FOM 300”.
                     
                  
                        2.
                     
                     
                        Aparāts ir aprīkots ar 3,5 MHz ultraskaņas zondi, kuras garums ir 5 cm un kura sastāv no 64 ultraskaņas pārveidotājiem. Ultraskaņas signālu digitalizē, uzglabā un apstrādā ar mikroprocesoru (tips SHARC ADSP-21060L).
                        Mērījumu rezultātus pats aparāts Ultra FOM 300 konvertē aprēķinātajā muskuļaudu saturā.
                     
                  
                        3.
                     
                     
                        Liemeņa muskuļaudu daudzumu aprēķina pēc šādas formulas:
                        
                           
                        kur:
                        
                                    Ŷ
                                 
                                 
                                    =
                                 
                                 
                                    aprēķinātais liemeņa muskuļaudu procentuālais daudzums,
                                 
                              
                                    X1
                                    
                                 
                                 
                                    =
                                 
                                 
                                    muguras tauku slāņa biezums (ieskaitot ādu) milimetros, ko mēra 6 centimetrus no sadalīta liemeņa viduslīnijas starp trešo un ceturto ribu no beigām,
                                 
                              
                                    X2
                                    
                                 
                                 
                                    =
                                 
                                 
                                    muguras muskuļu biezums, ko mēra tajā pašā laikā un vietā kā X1 (milimetros).
                                 
                              Šo formulu piemēro liemeņiem, kuru svars ir no 55 līdz 120 kilogramiem.”